
GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Radić, mag. oec. (u nastavku teksta: NARUČITELJ)
i 
________________, OIB___________, koje zastupa _____________(u nastavku teksta: IZVRŠITELJ), 

sklopili su
U G O V O R
O PRUŽANJU USLUGA PROMIDŽBE I VIDLJIVOSTI NA PROJEKTU IZGRADNJE PODVOŽNJAKA U ULICI SV. L. B. MANDIĆA U OSIJEKU

Članak 1.
Ovaj ugovor sklapa se na temelju provedenog postupka jednostavne nabave za promidžbu i vidljivost na projektu izvođenje radova na izgradnji podvožnjaka na Sv. L. B. Mandića u Osijeku i ponude IZVRŠITELJA broj ______od ________, koja je u navedenom postupku jednostavne nabave odabrana kao najpovoljnija.

Članak 2.
Predmet ovog ugovora su usluge promidžbe i vidljivosti na projektu izvođenje radova na izgradnji podvožnjaka na Sv. L. B. Mandića u Osijeku, sukladno opisu predmeta nabave i troškovniku iz ponude koji se prilažu uz ovaj ugovor, a koji obuhvaća:
-	izradu trajne natpisne ploče,  
-	online promociju projekta, ažuriranje internet stranica i društvenih mreža, 
-	organizaciju konferencija za medije i izjave za javnost, 
-	organizacija događaja za informiranje i edukaciju i publikacije, 
-	produkciju promotivnog filma, 
-	izrada promotivnih materijala (uključujući i grafičko rješenje te aplikaciju).

Članak 3.
Cijena usluge iz čl. 2. ovoga ugovora iznosi:
	
	kuna

	+ PDV 25%
	    
	kuna

	Ukupno:
	
	kuna

	                                      (slovima: ____________________)



Navedena cijena je fiksna i nepromjenjiva.

Članak 4.

Obračun isporučene usluge vršit će se na osnovu stvarno isporučene količine i prema jediničnim cijenama i ukupnim cijenama iz Troškovnika. Plaćanje će se vršiti temeljem ispostavljenih računa nakon izvršene usluge i preuzimanja iste od strane NARUČITELJA. 

NARUČITELJ će izvršenu uslugu platiti temeljem ispostavljenog računa, a po izvršenoj usluzi, u roku do 30 (trideset) dana od dana zaprimanja urednog e računa. 

U slučaju da račun nije prikladan za plaćanje jer ne sadrži sve potrebne elemente ili IZVRŠITELJ nije priložio dokumentaciju određenu Ugovorom, NARUČITELJ će o istom obavijestiti IZVRŠITELJA i zatražiti dostavu ispravnog računa i dokumentacije koja nedostaje. IZVRŠITELJ je dužan u roku od 7 (sedam) dana od primitka takvog zahtjeva izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje prestaje teći i nastavlja se od trenutka zaprimanja urednog i potpunog računa sa prilozima.
IZVRŠITELJ je obvezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Članak 5.
Rok izvršenja svih usluga je od dana potpisa Ugovora o nabavi do najkasnije 31.12.2023. godine do kada sve usluge moraju biti izvršene. Pojedinačne isporuke utvrđivati će se u komunikaciji sa NARUČITELJEM i po pojedinačnim sukcesivnim narudžbama NARUČITELJA.
Rok je bitan sastojak Ugovora. Ukoliko IZVRŠITELJ ne ispuni obvezu u tom roku, Ugovor se raskida po sili zakona te IZVRŠITELJ nema pravo potraživati naknadu štete na trošak NARUČITELJA.
NARUČITELJ može održati Ugovor na snazi ako nakon isteka roka, bez odgađanja obavijesti IZVRŠITELJA da zahtijeva ispunjenje Ugovora.
Članak 6.
Ukoliko krivnjom IZVRŠITELJA dođe do prekoračenja ugovorenog roka ispunjenja obveze, NARUČITELJ ima pravo od IZVRŠITELJA naplatiti ugovornu kaznu za prekoračenje roka te naknadu štete nastale zbog zakašnjenja i neurednog izvršenja preuzetih obveza.
Ukoliko krivnjom IZVRŠITELJA dođe do prekoračenja ugovorenog roka ispunjenja obveze, a NARUČITELJ zahtjeva od IZVRŠITELJA ispunjenje ugovora u dodatnom roku koji će odrediti NARUČITELJ, NARUČITELJ ima pravo od IZVRŠITELJA naplatiti ugovorenu kaznu u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% (dvadeset posto) od ugovorene vrijednosti usluge.
Ukoliko ugovorna kazna dostigne maksimalni iznos ugovorne kazne, NARUČITELJ ima pravo raskinuti ugovor bez štetnih posljedica za NARUČITELJA te aktivirati jamstvo za uredno izvršenje ugovora ili odrediti novi rok izvršenja.
Ugovorne strane su suglasne da je NARUČITELJ ovlašten ugovornu kaznu obračunavati umanjenjem ispostavljenog računa.
Članak 7.
IZVRŠITELJ je dužan u roku od 10 (deset) dana od dana potpisa Ugovora, NARUČITELJU predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) od ukupne ugovorene vrijednosti usluga bez PDV-a.
Ovo jamstvo NARUČITELJ će aktivirati u slučaju kršenja ugovornih odredbi i raskida Ugovora.

Članak 8.
Ukoliko se u toku izvršenja Ugovora utvrdi da IZVRŠITELJ koristi podugovaratelja kojeg nije naveo u ponudi niti za njega dobio naknadnu suglasnost NARUČITELJA, NARUČITELJ će jednostrano raskinuti Ugovor i zatražiti naknadu štete koju je pretrpio zbog raskida Ugovora. 

Članak 9.
Stručna osoba NARUČITELJA zadužena za praćenje realizacije ovog ugovora je Aleksandra Čulin, dipl.ing.građ.
Praćenje realizacije Ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.
IZVRŠITELJ je obvezan svoje ugovorne usluge izvršiti pažnjom dobrog stručnjaka u skladu s primjenjivim propisima i regulativom. 
IZVRŠITELJ jamči za kvalitetu svog rada, te rada svih ostalih partnera koji na njegovu odgovornost sudjeluju u radu na projektu.
IZVRŠITELJ je obvezan surađivati sa svim trećim osobama koje je imenovao NARUČITELJ, a koje sudjeluju u bilo kojoj fazi realizacije projekta, te vlastite usluge uskladiti s uslugama svih ostalih sudionika u projektu.
Članak 10.
Manja odstupanja i dopune u količinama, formatima i/ili odabiru materijala moguće su u toku provedbe ugovora uz uvjet da ukupna cijena ne prelazi ugovorenu jediničnu cijenu usluga u stavci troškovnika ponuditelja. 
IZVRŠITELJ je dužan manja odstupanja dostaviti NARUČITELJU u obliku zahtjeva za izmjenom s obrazloženjem o postizanju jednakih ili boljih specifikacija od onih zahtijevanih ovim Projektnim zadatkom. Za sva odstupanja od opisa predmeta nabave je dužan ishoditi prethodno odobrenje NARUČITELJA.
IZVRŠITELJ je u obvezi i odgovoran je za osmišljavanje i provođenje mjera Informiranja, komunikacije i vidljivosti projekta sukladno navedenom Priručniku za komunikaciju i vidljivost za vanjske aktivnosti EU - Upute za korisnike za razdoblje 2014. - 2020. i nadležnih ministarstava te je također obvezan upozoriti NARUČITELJA te predložiti provođenje dodatnih potrebnih mjera koje nisu specificirane prethodno opisanim obvezama i aktivnostima ili ostalim zahtjevima iz opisa predmeta nabave.
Članak 11.
Intelektualno vlasništvo koje nastane kao rezultat izvršenja ovog ugovora ili koje proistekne na bilo koji način iz predmeta ovog ugovora, uključujući pravo korištenja autorskog djela i drugih prava intelektualnog vlasništva, kao i pravo na sva tehnička rješenja i podatke koji su u njih uključeni, a do kojih se došlo tijekom izvršavanja Ugovora, u potpunosti će pripadati NARUČITELJU u trenutku kada budu dostavljeni NARUČITELJU i kada ih on kao takve prihvati.  U svrhu provedbe aktivnosti u sklopu ove nabave, rezultatom se smatra sve što nastane urednim izvršenjem Ugovora od strane IZVRŠITELJA.
Sve informacije, podaci i dokumenti koje NARUČITELJ dostavi IZVRŠITELJU za potrebe izvršenja Ugovora ostaju vlasništvo NARUČITELJA.
NARUČITELJ će u svakom trenutku imati pravo koristiti takvo intelektualno vlasništvo, tehničke informacije o istom, podatke, znanje i iskustvo koji proizlaze iz intelektualnog vlasništva ili su razvijeni u okviru ugovora. Prava intelektualnog vlasništva NARUČITELJ može iskorištavati u svim svojim izdanjima te za izradu  drugih proizvoda iz djelatnosti NARUČITELJA, a u svrhu oglašavanja i promidžbe i obavljanja drugih djelatnosti koje čine predmet poslovanja NARUČITELJA.
IZVRŠITELJ mora biti nositelj isključivog prava iskorištavanja autorskih djela koja su predmet nabave te ne smiju osnovati daljnje pravo iskorištavanja predmetnih autorskih djela ili prepustiti iskorištavanje autorskih prava navedenih autorskih djela trećim osobama bez pisanog pristanka NARUČITELJA.
IZVRŠITELJ će po isporuci svakog autorskog djela osnovati za NARUČITELJA isključivo pravo iskorištavanja autorskih djela za područje Republike Hrvatske, vremenski i sadržajno neograničeno, koje osobito obuhvaća imovinska prava: pravo umnožavanja, pravo distribucije, pravo prerade i pravo priopćavanja autorskih djela javnosti uključujući i pravo objavljivanja na bilo kojem mediju i u bilo kojem formatu i to kako na onima koji su danas poznati, tako i onima koji će postati poznati.
Članak 12.
IZVRŠITELJ jamči da, prema svom najboljem znanju, informacijama i uvjerenju, nikakvo intelektualno vlasništvo korišteno ili predloženo za korištenje u vezi s predmetnim Ugovorom ne krši bilo kakva prava intelektualnog vlasništva drugih i korištenje takvog intelektualnog vlasništva u vezi s Ugovorom ne predstavlja povredu, prisvajanje ili zlouporabu nekog prava na intelektualno vlasništvo treće strane.
IZVRŠITELJ jamči da na isporučenim rezultatima ne postoje prava ili zahtjevi trećih osoba, uključujući ranije postojeća prava te da je vlasništvo nad rezultatima slobodno i čisto od bilo kakvih interesa treće strane koji bi NARUČITELJA sprječavali i/ili ograničavali u tome da se rezultatima koristi na namjeravani način te će na zahtjev NARUČITELJA dostaviti sveobuhvatan dokaz o tome da je nositelj prava intelektualnog vlasništva nad rezultatima Ugovora ili da na drugi način posjeduje odgovarajuća ekskluzivna prava.
IZVRŠITELJ se obvezuje o svom trošku preuzeti sve eventualne zahtjeve autora i/ili trećih osoba koji bi se pojavili ili mogli pojaviti s naslova zaštite autorskih prava ili srodnih prava na autorskim djelima koja su predmet nabave i/ili autorskim djelima koja su prerađena i/ili korištena  za izradu autorskih djela koja su predmet nabave te nadoknaditi NARUČITELJU za svaku štetu nastalu kao posljedica tih zahtjeva.
IZVRŠITELJ dužan je međusobni odnos između autora, koautora te nositelja srodnih prava i odabranih izvršitelja u pogledu autorskih i srodnih prava vezanih uz predmet nabave regulirati sukladno odredbama Zakona o autorskom pravu i srodnim pravima (Narodne novine br. 167/03, 79/07, 80/11, 125/11, 141/13, 127/13, 62/17 i 96/18).
Članak 13.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.

Članak 14.
Ovaj ugovor načinjen je u 4 (četiri) istovjetna primjerka, od kojih 2 (dva) primjerka pripadaju NARUČITELJU, a 2 (dva) primjerka IZVRŠITELJU usluge.

Članak 15.
Ugovorne strane potpisom preuzimaju prava i obveze iz ovoga ugovora.

U Osijeku ______________2022.

	ZA IZVRŠITELJA:
	                                   ZA NARUČITELJA:

	
	                                       Gradonačelnik

	


	                                   Ivan Radić, mag. oec.


	                                                                                                                                                                     
	


                                                                                                     KLASA:   406-09/22-01/93
                                                                                                      URBROJ:  2158-1-16-05/03-22-8

